ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৪৩ কোটি ৮৩ লক্ষ ছাড়িয়েছে
দেশে গত ২৪ ঘণ্টায় ৬৩ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৮ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১৩ হাজার ১৫৪
দেশে সুস্পষ্টভাবে করোনায় আক্রান্তের সংখ্যা ৮২ হাজার ৪০২
সাপ্তাহিক-ভিত্তিতে আক্রান্তের হার ০.৭৬ শতাংশ, যা গত ৪৬ দিন ১ শতাংশের নীচে
নয়াদিল্লি, ৩০ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬৩ লক্ষ ৯১ হাজার ২৮২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৪৩ কোটি ৮৩ লক্ষ ২২ হাজার ৭৪২।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৭,৩৭৫
৯৭,০১,৮৭৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৫,৩৮৬
১,৬৮,৭৫,৯৪২
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৯,৭৬,০১,৪০৫
৩২,৬৭,৫৬,১৬৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,৪০,৯১,০৩৯
১৪,৯০,১৮,৫৭৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১২,১১,৫৪,০৯৬
৯,৪৩,৫০,৮৬৩
|
|
মোট
|
|
|
|
১,৪৩,৮৩,২২,৭৪২
দেশে গত ২৪ ঘণ্টায় সুস্থ হয়েছেন ৭ হাজার ৪৮৬ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪২ লক্ষ ৫৮ হাজার ৭৭৮।
জাতীয় স্তরে সুস্থতার হার বর্তমানে ৯৮.৩৮ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৬৩ দিন দৈনিক আক্রান্তের সংখ্যা ১৫ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১৩ হাজার ১৫৪ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৮২ হাজার ৪০২ হয়েছে, যা মোট আক্রান্তের ০.২৪ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৯৯ হাজার ২৫২টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৭ কোটি ৬৪ লক্ষ ৪৫ হাজার ৩৯৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৭৬ শতাংশ, যা গত ৪৬ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.১০ শতাংশ। দৈনিক-ভিত্তিতে আক্রান্তের হার গত ৮৭ দিন ২ শতাংশের নীচে রয়েছে এবং গত ১২২ দিন ৩ শতাংশের নীচে।
(CG/BD/SB
ক্রেতা, খাদ্যএবংগণবন্টনমন্ত্রক
কেন্দ্রীয় সরকার আমদানিকৃত পেঁয়াজ ৪৯ টাকা থেকে ৫৮ টাকা কেজি দরে রাজ্য সরকারগুলিকে সংগ্রহ করার প্রস্তাব দিয়েছে
নয়াদিল্লি, ৭ জানুয়ারি, ২০২০
কেন্দ্রীয় গ্রাহক বিষয়ক, খাদ্য ও গণবন্টন মন্ত্রী শ্রী রামবিলাস পাসোয়ান আজ এখানে এক সাংবাদিক সম্মেলনে আমদানিকৃত পেঁয়াজের যোগান ও মূল্য সম্পর্কে জানান, এই পেঁয়াজ ৪৯ থেকে ৫৮ টাকা কেজি দরে রাজ্য সরকারগুলিকে সরবরাহ করার প্রস্তাব দেওয়া হয়েছে। পেঁয়াজ আমদানির প্রক্রিয়া ডিসেম্বরের মাঝামাঝি থেকে শুরু হয় এবং রাজ্যগুলিকে তাদের চাহিদামতো পেঁয়াজ সংগ্রহের জন্য বলা হয়। প্রাথমিকভাবে রাজ্যগুলি ৩৩,১৩৯ মেট্রিক টন পেঁয়াজ সরবরাহ করার দাবি জানিয়েছিল। পরবর্তীকালে দেশীয় বাজারে পেঁয়াজের দাম হ্রাস পাওয়ায় ও যোগান বাড়ায় রাজ্যগুলির দাবি সংশোধন করে ১৪,৩০৯ মেট্রিক টন করা হয়।
শ্রী পাসোয়ান আরও জানান, প্রথমদিকে ১ লক্ষ মেট্রিক টন পেঁয়াজ আমদানির লক্ষ্য ছিল। কিন্তু বিশ্ব জুড়ে পেঁয়াজ উৎপাদন মরশুম শেষ হওয়া এবং আন্তর্জাতিক স্তরে দাম বেশি থাকার দরুণ স্বল্প পরিমাণে কয়েক কিস্তিতে পেঁয়াজ আমদানির সিদ্ধান্ত হয়। অবশ্য দেখা যায়, পেঁয়াজ উৎপাদন মরশুম শেষ হওয়ার পরেও আন্তর্জাতিক বাজারে পেঁয়াজের দাম খুব বেশি বাড়েনি। এই প্রেক্ষিতে কেন্দ্রীয় সরকার রাজ্যগুলির প্রাথমিক চাহিদা অনুযায়ী পেঁয়াজ আমদানির সিদ্ধান্ত নেয় এবং ৪০ হাজার মেট্রিক টন পেঁয়াজ আমদানির বরাত দেওয়া হয়। এই পেঁয়াজ জানুয়ারির শেষ নাগাদ দেশে এসে পৌঁছবে। এখনও পর্যন্ত ১২ হাজার মেট্রিক টন পেঁয়াজ দেশে এসে পৌঁছেছে এবং রাজ্য সরকারগুলিকে বন্টন প্রক্রিয়াও শুরু হয়েছে।
CG/BD/DM
(Visitor Counter : 57
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
এপর্যন্ত ১১,৭০৬ জন সুস্থ হয়ে উঠেছেন
নতুন দিল্লি, ৪ মে, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, দপ্তররে প্রতিমন্ত্রী, শ্রী অশ্বিনী কুমার চৌবের সঙ্গে মধ্যপ্রদেশের স্বাস্থ্যমন্ত্রী শ্রী নরোত্তম মিশ্রকে নিয়ে বৈঠক করেন। বৈঠকে, কেন্দ্র এবং রাজ্যের পদস্থ আধিকারিকরা মধ্যপ্রদেশের কোভিড – ১৯ সংক্রমন পরিস্থিতি নিয়ে আলোচনা করেন।
সুস্থ হয়ে ওঠা এবং সংক্রমণের ফলে মৃতের সংখ্যা বিবেচনা করে দেখা যাচ্ছে, ১৭ এপ্রিল থেকে পরিস্থিতির ক্রমশ উন্নতি হচ্ছে। ১৭ এপ্রিল, সুস্থ হয়ে ওঠা ও মৃতের সংখ্যার অনুপাত ছিল, ৮০ : ২০। সেখানে আজ এই অনুপাত ৯০ : ১০।
শেষ পাওয়া খবরে দেশে আক্রান্তের সংখ্যা ৪২,৫৩৩ জন। গত ২৪ ঘন্টায় নতুন করে আক্রান্ত হয়েছেন ২৫৫৩ জন। সুস্থ হয়ে বাড়ি ফিরে গেছেন ১১,৭০৬ জন। মোট আক্রান্তের ২৭.৫২ শতাংশ সুস্থ হয়ে বাড়ি ফিরেছেন।
রাজ্য এবং কেন্দ্রশাসিত অঞ্চলগুলি যথাযথ ব্যবস্থা নেওয়ায় আক্রান্তের অনুপাত ক্রমশ কমছে। সংশ্লিষ্ট প্রশাসন, চিকিত্সার পাশাপাশি সংক্রমণ প্রতিরোধ এবং নিয়ন্ত্রণের ওপর গুরুত্ব দিয়েছে।
যদিও লকডাউন অনেক জায়গায় শিথিল করা হয়েছে, কিন্তু শারীরিক দূরত্ব বজায় রাখা, হাত ধোওয়া সহ বিভিন্ন স্বাস্থ্যবিধি কঠোরভাবে মেনে চলতে হবে। বাড়ির বাইরে বেরোলে মাস্ক পরতে হবে বা মুখ ঢাকতে হবে। অত্যাবশক পণ্য কেনার সময় ভীড় যেন না হয়, সেদিকে খেয়াল রাখতে হবে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
প্রতিরক্ষামন্ত্রক
বায়ুসেনার চিতা হেলিকপ্টারের আপৎকালীন অবতরণ
নতুন দিল্লি, ১৬ এপ্রিল, ২০২০
হিন্দন থেকে বায়ুসেনার একটি চিতা হেলিকপ্টার, চন্ডীগড়ে যাওয়ার সময় সেটিতে যান্ত্রিক ত্রুটি দেখা দেয়। হেলিকপ্টারটি নিরাপদে আউটার রিং রোড মহাসড়কে অবতরণ করে। পাইলটের সঠিক সিদ্ধান্তের জন্য কোনো সম্পত্তির ক্ষতি হয় নি। হেলিকপ্টারটি লেহ থেকে কোভিড–১৯ এর পরীক্ষার জন্য কিছু নমুনা নিয়ে যাচ্ছিল। হিন্দন থেকে আরেকটি হেলিকপ্টার এসে ঐ নমুনাগুলিকে নিয়ে যায়। বিকল হওয়া হেলিকপ্টারটি মেরামতির পর হিন্দনে ফিরে যায়।
(CG/CB
প্রধানমন্ত্রীরদপ্তর
প্রধানমন্ত্রী আগামীকাল ২৬শে ফেব্রুয়ারি দ্বিতীয় খেলো ইন্ডিয়া ন্যাশনাল উইন্টার গেমস্-এর উদ্বোধনী অনুষ্ঠানে ভাষণ দেবেন
নয়াদিল্লি, ২৫ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আগামীকাল ২৬ তারিখ বেলা ১১টা ৫০ মিনিট নাগাদ দ্বিতীয় খেলো ইন্ডিয়া উইন্টার গেমস্ – এ উদ্বোধনী ভাষণ দেবেন।
শীতকালীন এই ক্রীড়া প্রতিযোগিতা ২৬ ফেব্রুয়ারি থেকে ২ মার্চ পর্যন্ত অনুষ্ঠিত হবে। জম্মু ও কাশ্মীর স্পোর্টস কাউন্সিল এবং জম্মু ও কাশ্মীর উইন্টার গেমস্ অ্যাসোসিয়েশনের সহযোগিতায় কেন্দ্রীয় যুব বিষয়ক ও ক্রীড়া মন্ত্রক এই প্রতিযোগিতার আয়োজন করেছে। প্রতিযোগিতায় স্কিং, নরডিক স্কি, স্নোবোর্ডিং, স্কি মাউন্টেনিয়ারিং, আইস হকি, আইস স্কেটিং প্রভৃতি খেলাগুলি থাকছে। প্রতিযোগিতায় অংশগ্রহণের জন্য ২৭টি রাজ্য, কেন্দ্রশাসিত অঞ্চল ও ক্রীড়া পর্ষদের পক্ষ থেকে দল পাঠানো হচ্ছে।
কেন্দ্রীয়লোকসেবাআয়োগ
মে মাসে ইউপিএসসি-র নিয়োগ সংক্রান্ত ফলাফল চুড়ান্ত
মে মাসে ইউপিএসসি-র নিয়োগ সংক্রান্ত ফলাফল চুড়ান্ত হয়েছে। মনোনিত প্রার্থীদের ডাকযোগে নিয়োগের ব্যাপারে ব্যক্তিগতভাবে অবগত করা হয়েছে। বিস্তারিত বিবরণের জন্য এই ওয়েবলিঙ্ক দেখুন-
http://164.100.117.97/WriteReadData/userfiles/List%20-%20Copy%202.pdf
(Visitor Counter : 45
প্রতিরক্ষামন্ত্রক
অপারেশন সমুদ্র সেতু- মালদ্বীপে থাকা ভারতীয় নাগরিকদের নিয়ে যাত্রা করল আইএনএস ঐরাবত
নয়াদিল্লী, ২২ জুন, ২০২০
বিদেশে আটকে থাকা ভারতীয়দের দেশে ফিরিয়ে আনতে কেন্দ্রের বন্দে ভারত মিশনের আওতায় ভারতীয় নৌবাহিনীর জাহাজ ঐরাবত রবিবার মালদ্বীপের মালে বন্দরে পৌঁছায়।
১৯৮ জন ভারতীয় নাগরিককে নিয়ে এই জাহাজটি তামিলনাড়ুর তুতিকোরিনের উদ্দেশ্যে রওনা হয়। মালদ্বীপ থেকে আটকে থাকা ভারতীয়দের ফিরিয়ে আনার এটি ছিল পঞ্চম উদ্যোগ। এ পর্যন্ত ২৩৮৬ জন ভারতীয়কে মালদ্বীপ থেকে ফিরিয়ে আনার কাজ সম্পন্ন হয়েছে।
জাহাজ ছাড়ার আগে অভিবাসন, চিকিৎসা সংক্রান্ত পরীক্ষা-নিরীক্ষা এবং মালপত্রগুলিকে সংক্রমনমুক্ত করা হয়। শারীরিক দূরত্ব বজায় রেখে কোভিড-১৯ মহামারীর অন্যান্য নিয়মকানুন মেনে যাত্রীদের জাহাজে তোলা হয়েছে। মালদ্বীপে আটকে থাকা যাত্রীদের জন্য জাহাজে পৃথক স্থানের ব্যবস্থা করা হয়েছে।
(CG/CB/SS/NS
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১৯ই জুন, ২০২১
ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৭,৬০,০১৯ । যা ৭৪ দিনের মধ্যে সর্বনিম্ন।
গত ২৪ ঘন্টায় নতুন করে সংক্রমিত হয়েছেন ৬০,৭৫৩জন ।
সারা দেশে এ পর্যন্ত মোট সুস্থ হয়েছেন ২ কোটি ৮৬ লক্ষ ৭০হাজার ৩শো ৯০।
গত চব্বিশ ঘন্টায় আরোগ্য লাভ করেছেন ৯৭,৭৪৩ জন।
পর পর ৩৭ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৬.১৬%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ৩.৫৮%।
পরপর ১২ দিন দৈনিক সংক্রমিতের হার ৫%র কম౼আজ এই হার ২.৯৮%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৮ কোটি ৯২ লক্ষ।
দেশজুড়ে টিকাকরণ অভিযানে এ পর্যন্ত ২৭ কোটি ২৩ লক্ষ টিকা দেওয়া হয়েছে।
CG/CB/
(
নির্বাচনকমিশন
পশ্চিমবঙ্গে ২০১৯-এর লোকসভার সাধারণ নির্বাচনের জন্য বিশেষ ব্যক্তিত্ব
কলকাতা, ৫ এপ্রিল, ২০১৯
ভারতের নির্বাচন কমিশন দেশের ভিন্নভাবে সক্ষম ব্যক্তিদের মৌলিক গণতান্ত্রিক অধিকার হিসাবে ভোটাধিকার প্রয়োগ করার জন্য বিশেষ নীতি-নির্দেশিকা প্রণয়ন করেছে। ভোটার তালিকায় এইসব মানুষের নাম অন্তর্ভুক্তির বিষয়ে তাঁদের সচেতন করে তুলতে নির্বাচন কমিশন ভিন্নভাবে সক্ষম মানুষদের মধ্যে সচেতনতামূলক প্রচারের জন্য বিশেষ বিশেষ ব্যক্তিত্বকে কাজে লাগানোর সিদ্ধান্ত নিয়েছে। পশ্চিমবঙ্গে, এই ধরণের ভিন্নভাবে সক্ষম কিছু মানুষকে এই কাজের জন্য নির্বাচন করা হয়েছে।
এর মধ্যে উল্লেখযোগ্য হলেন ত্রয়ী দাশগুপ্ত নামে এক অস্থি সংক্রান্ত ভিন্নভাবে সক্ষম প্রতিবন্ধকতাযুক্ত মহিলা। তাঁর মধ্যে অদম্য লড়াকু মানসিকতা দিয়ে তিনি পূর্ব বর্ধমান জেলায় মানসিক প্রতিবন্ধী শিশুদের মধ্যে দীর্ঘদিন কাজ করে চলেছেন। তাঁর সঙ্গী বধির এক মহিলা নাজমিন খাতুন, মুক ও বধিরদের জন্য জাতীয় ক্রীড়া প্রতিযোগিতায় যিনি উল্লেখযোগ্য নৈপুণ্য দেখিয়েছেন। ত্রয়ী এবং নাজমিন রাজ্যস্তরের পুরস্কারপ্রাপক।
আলিপুরদুয়ারে অনুরূপভাবে দৃষ্টিবঞ্চিত মহিলা কৃষ্ণা মির্ধাকে নির্বাচন কমিশন বিশেষ নির্বাচনী ব্যক্তিত্ব হিসেবে মনোনীত করেছে। শ্রীমতী মির্ধা জন্মসূত্রে দৃষ্টিবঞ্চিত হওয়া সত্ত্বেও অদম্য মানসিকতার জোরে আলিপুরদুয়ার কলেজে তাঁর পড়াশোনা চালিয়ে যাচ্ছেন। তিনি অনুলেখকের সাহায্যে পরীক্ষা দেন। সুকন্ঠের অধিকারী শ্রীমতী মির্ধা অত্যন্ত দরিদ্র পরিবার থেকে উঠে এসেছেন। তাঁকে নির্বাচন বিষয়ে সচেতনতা গড়ে তোলার কাজে লাগানো হচ্ছে।
দৃষ্টিবঞ্চিত বিশিষ্ট মহিলা পর্বতারোহী কাঞ্চন গাবাকে উত্তর কলকাতার জন্য বিশেষ ব্যক্তিত্ব হিসেবে মনোনীত করেছে নির্বাচন কমিশন। মাত্র ৮ বছর বয়সে দৃষ্টিশক্তি হারিয়েও শ্রীমতী গাবা তেনজিং রক, গাম্ভু রক এবং সানদাকফু-র পাহাড়ে উঠেছেন। নদীতে র্যাফটিং-এও তিনি বিশেষ নৈপুণ্য দেখিয়েছেন।
নদীয়ার সোমা বিশ্বাসকে অনুরূপভাবে বিশেষ ব্যক্তিত্ব হিসেবে মনোনীত করেছে নির্বাচন কমিশন। ২০০২-এর দক্ষিণ কোরিয়ার বুসানের এশিয়ান গেম্স-এ তিনি হেপ্টাথেলনে রূপো জেতেন। ২০০৬-এও দোহার এশিয়ান গেম্স-এ আরও একবার তিনি রৌপ্য পদক লাভ করেন।
এই ধরণের বিশেষ নির্বাচনী ব্যক্তিত্ব ছাড়াও, পূর্ব বর্ধমানে ‘সমানুভূতি’ নামে একটি বিশেষ কর্মসূচি চালু করা হয়েছে। এই অনুষ্ঠানের মাধ্যমে বিশেষ ক্ষমতাসম্পন্ন মানুষদের নাম ভোটার তালিকায় অন্তর্ভুক্তি ও তাঁদের জাতি পরিচয় সংক্রান্ত শংসাপত্র প্রদানের ব্যবস্থা করা হয়। এছাড়া, ‘সমানুভূতি যাত্রা’ নামে একটি অনুষ্ঠানের মাধ্যমে পূর্ব বর্ধমান জেলার প্রত্যেকটি ব্লকে ভিন্নভাবে সক্ষম ভোটারদের মধ্যে সচেতনতা গড়ে তোলার লক্ষ্যে একটি করে ট্যাবলো নিয়ে শোভাযাত্রার পরিকল্পনা নেওয়া হয়েছে। এই শোভাযাত্রা জেলার প্রতিটি ব্লকে আয়োজন করা হবে।
CG/PB/DM
(Visitor Counter : 145
প্রধানমন্ত্রীরদপ্তর
জাম্বে তাশির প্রয়াণে শোক প্রকাশ প্রধানমন্ত্রীর
নয়াদিল্লি, ০২ নভেম্বর, ২০২২
প্রধানমন্ত্রী শ্রী নরেন্দ্র মোদী অরুণাচল বিধানসভার সদস্য জাম্বে তাশির প্রয়াণে শোক প্রকাশ করেছেন।
এক টুইট বার্তায় প্রধানমন্ত্রী বলেন;
"জাম্বে তাশির অকাল প্রয়াণে আমি মর্মাহত। সমাজের জন্য কাজ করতে আগ্রহী এক উদীয়মান নেতা ছিলেন তিনি। অরুণাচল প্রদেশের উন্নতির জন্য কঠোর পরিশ্রম করেছেন তিনি। দুঃখের এই প্রহরে তাঁর শোকসন্তপ্ত পরিবার পরিজন ও সমর্থকদের জন্য রইলো আমার সমবেদনা। ওম শান্তি পদ্মে হুম।@PemaKhanduBJP"।
PG/PM/NS
(
প্রধানমন্ত্রীরদপ্তর
ভিডিও বার্তার মাধ্যমে উত্তরাখন্ড রোজগার মেলায় ভাষণ প্রধানমন্ত্রীর
“নতুন জাতীয় শিক্ষা নীতি ভারতের যুবসম্প্রদায়কে নতুন শতকের জন্য প্রস্তুত করছে”
কেন্দ্র ও উত্তরাখন্ড সরকারের সম্মিলিত প্রয়াসে যুবক-যুবতীরা তাঁদের পছন্দ অনুযায়ী নতুন নতুন সম্ভাবনা খুঁজে পাচ্ছেন”
“দেশে এখনও পর্যন্ত ৩৮ কোটি মুদ্রা ঋণ প্রদান করা হয়েছে; ৮ কোটিরও বেশি যুবক-যুবতী প্রথমবারের মতো উদ্যোগপতি হয়েছেন”
নয়াদিল্লি, ২০ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী আজ ভিডিও বার্তার মাধ্যমে উত্তরাখন্ড রোজগার মেলায় ভাষণ দেন।
সমাবেশে প্রধানমন্ত্রী যাঁরা আজ নতুন চাকরি পেলেন, তাঁদের জন্য এক নতুন দিগন্ত খুলে গেল বলে মন্তব্য করেন। শিক্ষা ক্ষেত্রে গৃহীত নতুন পরীক্ষামূলক ব্যবস্থাগুলির দিকে আলোকপাত করে প্রধানমন্ত্রী বলেন, নতুনভাবে নিয়োগপ্রাপ্ত অধিকাংশ কর্মী শিক্ষা ক্ষেত্রে কাজ করছেন। “নতুন জাতীয় শিক্ষা নীতি দেশের তরুণ-তরুণীদের নতুন শতকের জন্য প্রস্তুত করছে” বলে মন্তব্য করেন শ্রী মোদী। তিনি বলেন, উত্তরাখন্ডের তরুণ-তরুণীদের উপর এই ক্ষেত্রে নতুন দায়িত্ব ন্যস্ত হয়েছে।
প্রধানমন্ত্রী কেন্দ্র ও উত্তরাখন্ড সরকারের সম্মিলিত প্রয়াসে সঠিক স্থানে যুবক-যুবতীরা যেন তাঁদের পছন্দসই কাজের সুযোগ পান, সে বিষয়টি উল্লেখ করেন। তিনি বলেন, এই লক্ষ্যে সরকারের নিয়োগ প্রক্রিয়াও চালিত হচ্ছে। প্রধানমন্ত্রী বলেন, দেশে বিগত কয়েক মাসে লক্ষাধিক যুবক-যুবতী কেন্দ্রীয় সরকারের কাছ থেকে নিয়োগপত্র পেয়েছেন। উত্তরাখন্ড-ও এখন এর অংশ হয়ে দাঁড়ালো। তিনি বলেন, দেশের বিজেপি শাসিত রাজ্য ও কেন্দ্রশাসিত অঞ্চলগুলিতে বৃহত্তর আকারে এই ধরনের নিয়োগের কাজ চলছে।
প্রধানমন্ত্রী বলেন, “উত্তরাখন্ডের যুবসম্প্রদায় যেন তাঁদের নিজেদের গ্রামে ফিরে যান, সেই লক্ষ্যে কেন্দ্রীয় সরকার অবিরাম চেষ্টা চালাচ্ছে”। নতুন সড়ক ও রেললাইন চালুর মাধ্যমে যোগাযোগ ব্যবস্থাকে উন্নত করা হচ্ছে। এর ফলে, প্রচুর কর্মসংস্থান সৃষ্টি হচ্ছে। প্রধানমন্ত্রী বলেন, নির্মাণ কর্মী, ইঞ্জিনিয়ার, কাঁচা মাল তৈরি শিল্প সহ বিভিন্ন ক্ষেত্রে কাজের সম্ভবানা বাড়ছে। পরিবহণ ক্ষেত্রে চাহিদা বৃদ্ধির ফলে নতুন নতুন সম্ভাবনা সৃষ্টি হচ্ছে বলেও তিনি মন্তব্য করেন। প্রধানমন্ত্রী বলেন, এর আগে উত্তরাখন্ডের গ্রামীণ এলাকার যুবক-যুবতীদের কাজের জন্য বড় শহরে যেতে হ’ত। কিন্তু, বর্তমানে গ্রামগুলিতে ইন্টারনেট ও ডিজিটাল পরিষেবা থাকায় হাজার হাজার যুবক-যুবতী কমনসার্ভিস সেন্টারে কাজ করছেন।
উত্তরাখন্ডে সড়ক, রেল ও ইন্টারনেট পরিষেবা উন্নত হওয়ায় পর্যটন ক্ষেত্রেও জোয়ার আসছে বলে প্রধানমন্ত্রী উল্লেখ করেন। তিনি বলেন, এই রাজ্যের অনেক নতুন নতুন জায়গা পর্যটন মানচিত্রে উঠে আসছে। এর ফলে, উত্তরাখন্ডের যুবক-যুবতীরা বড় শহরে যাওয়ার পরিবর্তে নিজের বাড়িতে থেকেই কাজের সুযোগ পাচ্ছেন। মুদ্রা যোজনা কর্মসংস্থান ও পর্যটন ক্ষেত্রে স্বরোজগারের সম্ভাবনা বাড়াতে গুরুত্বপূর্ণ ভূমিকা পালন করছে বলে উল্লেখ করেন তিনি। শ্রী মোদী বলেন, দোকান, ধাবা, অতিথি নিবাস, হোম স্টে–র মতো ক্ষেত্রগুলির জন্য কোনও গ্যারান্টি ছাড়াই ১০ লক্ষ টাকা পর্যন্ত ঋণ দেওয়া হচ্ছে। “দেশে এখনও পর্যন্ত ৩৮ কোটি মুদ্রা ঋণ প্রদান করা হয়েছে। ৮ কোটিরও বেশি যুবক-যুবতী প্রথমবারের মতো উদ্যোগপতি হয়েছেন” – বলে মন্তব্য করেন প্রধানমন্ত্রী। তিনি বলেন, তপশিলি জাতি, উপজাতি ও অন্যান্য পিছিয়ে পড়া শ্রেণীর যুবক-যুবতী ও মহিলারা বিশেষ সুযোগ পাচ্ছেন।
পরিশেষে প্রধানমন্ত্রী বলেন, এই ‘অমৃতকালে’ দেশের তরুণ-তরুণীদের জন্য দারুণ সম্ভাবনার সুযোগ সৃষ্টি হয়েছে। তিনি দেশের যুবসম্প্রদায়কে তাঁদের পরিষেবার মাধ্যমে ভারতের গতি ত্বরান্বিত করার আহ্বান জানান।
PG/PM/SB
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১২ সেপ্টেম্বর, ২০২১
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ৭৩.৮২ কোটি টিকার ডোজ দেওয়া হয়েছে
বর্তমানে সুস্থতার হার ৯৭.৫১ শতাংশ
গত ২৪ ঘন্টায় ২৮,৫৯১ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,৮৪,৯২১
মোট আক্রান্তের চেয়ে সক্রিয়ভাবে আক্রান্তের হার ১.১৬ শতাংশ
গত ২৪ ঘন্টায় ৩৪ হাজার ৮৪৮ জন সুস্থ হয়ে উঠেছেন, সুস্থতার সংখ্যা মোট বেড়ে হয়েছে ৩ কোটি ২৪ লক্ষ ০৯ হাজার ৩৪৫
সাপ্তাহিক ভিত্তিতে আক্রান্তের হার ২.১৭ শতাংশ যা গত ৭৯ দিন ধরে ৩ শতাংশের নিচে
দৈনিক আক্রান্তের হার ১.৮৭ শতাংশ যা গত ১৩ দিন ধরে ৩ শতাংশের নিচে
এ পর্যন্ত ৫৪.১৮ কোটি নমুনা পরীক্ষা করা হয়েছে
CG/ SB
(Visitor Counter : 112
কৃষিমন্ত্রক
ন্যূনতম সহায়ক মূল্য প্রদানের মাধ্যমে ২০২০-২১ খরিফ বিপণন মরশুমে ফসল কেনার প্রক্রিয়া চলছে
নয়াদিল্লী, ১৫ নভেম্বর, ২০২০
২০২০-২১ খরিফ বিপণন মরশুমে সরকার কৃষকদের কাছ থেকে ন্যূনতম সহায়ক মূল্য দিয়ে চলতি মরশুমের খরিফ ফসল কেনার প্রক্রিয়া চালিয়ে যাচ্ছে। ন্যূনতম সহায়ক মূল্য প্রকল্পের আওতায় এই ফলস কেনার প্রক্রিয়া চলছে।
পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখন্ড, তামিলনাড়ু, চন্ডীগড়, জম্মু ও কাশ্মীর, কেরালা, গুজরাত এবং অন্ধ্রপ্রদেশ থেকে ১৪ই নভেম্বর পর্যন্ত চলতি খরিফ মরশুমে ২৭৯.৫৬ লক্ষ মেট্রিক টন ধান কেনা হয়েছে। গত বছর সংশ্লিষ্ট রাজ্যগুলি থেকে ২৩০.৫২ লক্ষ মেট্রিক টন ধান কেনা হয়েছিল। গতবারের তুলনায় এবার ২১.২৭ শতাংশ বেশি ধান কেনা হয়েছে। এরমধ্যে পাঞ্জাব থেকেই ধান কেনা হয়েছে ১৯৪.৬৩ লক্ষ মেট্রিক টন।
চলতি খরিফ বিপণন মরশুমে সংশ্লিষ্ট রাজ্যের ২৪.০২ লক্ষ কৃষকের কাছ থেকে এই ধান কেনা হয়েছে। এরফলে ৫২৭৮১.৪২ কোটি টাকা কৃষকদের দেওয়া হয়েছে। অন্যান্য রাজ্যগুলি থেকে প্রস্তাব পাওয়ার ভিত্তিতে ৪৫.১০ লক্ষ মেট্রিক টন ডাল কেনার অনুমতি দেওয়া হয়েছে। চলতি খরিফ বিপণন মরশুমে তামিলনাড়ু, কর্ণাটক, মহারাষ্ট্র, তেলেঙ্গানা, গুজরাত, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্পের আওতায় তৈলবীজ কেনার প্রক্রিয়া চলছে। এছাড়াও অন্ধ্রপ্রদেশ, কর্ণাটক, তামিলনাড়ু এবং কেরালা থেকে ১.২৩ লক্ষ মেট্রিক টন নারকেলের শুকনো শাঁস কেনার অনুমতি দেওয়া হয়েছে। এর পাশাপাশি অন্যান্য রাজ্য ও কেন্দ্রশাসিত অঞ্চল থেকে ডাল, তৈলবীজ এবং নারকেলের শুকনো শাঁস কেনার প্রস্তাব এলে সরকার তা অনুমতি দেবে।
১৪ই নভেম্বর পর্যন্ত সরকার তার নির্ধারিত নোডাল এজেন্সির মাধ্যমে ৫৮৬০২.৬৮ মেট্রিক টন মুগ, উর্দ, সয়াবিন এবং চীনা বাদাম কিনেছে। তামিলনাডু, মহারাষ্ট্র, গুজরাত, হরিয়ানা এবং রাজস্থানের ৩৩ হাজার ৯৫৯ জন কৃষকের কাছ থেকে ৩১৫.৬৩ কোটি টাকা ন্যূনতম সহায়ক মূল্য দিয়ে এই সামগ্রী সংগ্রহ করা হয়েছে। একইভাবে ১৪ই নভেম্বর পর্যন্ত কর্ণাটক এবং তামিলনাডু ৩ হাজার ৯৬১ জন কৃষকের কাছ থেকে ৫২.৪০ কোটি টাকা ন্যূনতম সহায়ক মূল্য দিয়ে ৫ হাজার ৮৯ মেট্রিক টন নারকেলের শুকনো শাঁস কেনা হয়েছে। গত বছর এই সময় সংশ্লিষ্ট রাজ্য থেকে মাত্র ২৯৩.৩৪ মোট্রিক টন নারকেলের শুকনো শাঁস কেনা হয়েছিল। ন্যূনতম সহায়ক মূল্যের আওতায় তুলোর বীজ কেনার প্রক্রিয়া চলছে। পাঞ্জাব, হরিয়ানা, রাজস্থান, মধ্যপ্রদেশ, তেলেঙ্গানা, অন্ধ্রপ্রদেশ, মহারাষ্ট্র এবং গুজরাত থেকে এই কেনার প্রক্রিয়া সুষ্ঠুভাবেই চলছে। ১৪ই নভেম্বর পর্যন্ত সংশ্লিষ্ট রাজ্যের ২ লক্ষ ৮৬ হাজার ৫৪৭ জন কৃষকের কাছ থেকে ৪১৮৭.০৫ কোটি টাকা দিয়ে ১৪ লক্ষ ৬৫ হাজার ৮৪৭ কাপাস তুলোর গাঁট কেনা হয়েছে।
যুবওক্রীড়াবিষয়কমন্ত্রক
ফিট ইন্ডিয়া সাইক্লথোন ব্যাপক সাড়া ফেলেছে, এর উদ্বোধনের প্রথম সপ্তাহে প্রায় ১৩ লক্ষ মানুষ অংশ নিয়েছেন
সাইক্লথোন ৩১ ডিসেম্বর পর্যন্ত চলবে, নাগরিকরা ফিট ইন্ডিয়া ওয়েবসাইটে নিবন্ধভুক্ত করে অংশ নিতে পারবেন
নতুন দিল্লী, ২০ ডিসেম্বর, ২০২০
ফিট ইন্ডিয়া সাইক্লথোন দ্বিতীয় পর্যায়ে দেশজুড়ে ব্যাপক সাড়া ফেলেছে। কেন্দ্রীয় ক্রীড়া মন্ত্রী শ্রী কিরেন রিজিজু সম্প্রতি সামাজিক মাধ্যমে এই ক্রীড়ার আনুষ্ঠানিক উদ্বোধন করেন। গত ৭ ডিসেম্বর সারা দেশ জুড়ে সাইকেল চালানোর এই বৃহত্তম ইভেন্ট দ্বিতীয় পর্যায়ে শুরু হয়েছিল। গত ১৫ ডিসেম্বর পর্যন্ত ফিট ইন্ডিয়া সাইক্লথোনে মোট ১২,৬৯,৬৯৫ জন অংশ নিয়েছেন। চালানো হয়েছে ৫৭,৫১,৮৭৪ কিলোমিটার সাইকেল। অংশগ্রহণ কারীদের মধ্যে নেহরু যুব কেন্দ্র সংগঠনের পক্ষ থেকে ছিলেন ৩,১১,৪৫৮ জন। ন্যাশনাল সার্ভিস স্কিম বা এন এস এস থেকে অংশ নিয়েছিলেন ৪,১৪,৩৫৪ জন। এছাড়া অন্যান্য ৫,৪৩,৮৮৩ জন অন্যান্য অংশগ্রহণকারী ছিলেন। সামাজিক মাধ্যমেও ফিট ইন্ডিয়া সাইক্লথোন ভালো সাড়া জাগিয়েছে। এই ইভেন্ট ৩১ ডিসেম্বর পর্যন্ত চলবে।
নাগরিকদের এই মেগা ইভেন্টে অংশ নিতে উৎসাহিত করে শ্রী রিজিজু সম্প্রতি টুইট করে বলেছেন "সাইক্লিং ফিট থাকার এবং কার্বন ফুটপৃন্ট গ্রাস করার একটি সহজতর উপায়। আমি আপনাদের সবাইকে পরিবার এবং বন্ধুদের সাথে ৩১ ডিসেম্বর পর্যন্ত ফিট ইন্ডিয়া সাইক্লথোনের দ্বিতীয় পর্যায়ে অংশ নেওয়ার জন্য আমন্ত্রণ জানাই। প্রধানমন্ত্রী শ্রী নরেন্দ্র মোদীজির- ফিটনেস কা ডোজ আধাঘন্টা রোজ, এই ডাকে সাড়া দিন।"
চলতি বছরের জানুয়ারিতে গোয়ার পানাজিতে ক্রীড়া মন্ত্রী ফিট ইন্ডিয়া সাইক্লথোনের সূচনা করেছিলেন।
নারীওশিশুবিকাশমন্ত্রক
বিপন্ন ও বিধবা মহিলাদের ত্রাণ ও পুনর্বাসনকল্পে পশ্চিমবঙ্গ সহ দেশের বিভিন্ন রাজ্য ও কেন্দ্রশাসিত অঞ্চলে ৪৪১টি ‘শক্তি সদন’ গড়ে তোলা হয়েছে
আজ লোকসভায় প্রশ্নোত্তরকালে একথা জানালেন কেন্দ্রীয় নারী ও শিশুবিকাশ মন্ত্রী শ্রীমতী স্মৃতি জে ইরানি
নয়াদিল্লি, ১৬ ডিসেম্বর, ২০২২
কঠিন পরিস্থিতির সম্মুখীন মহিলাদের জন্য ‘স্বধর গৃহ’ এবং পাচার প্রতিরোধী কর্মসূচি ‘উজ্জ্বলা’-কে ‘মিশন শক্তি’র আওতায় একত্রে যুক্ত করে ‘শক্তি সদন’ নামে একটি নতুন কর্মসূচি চালু করা হয়েছে। এটি হল এক সুসংহত ত্রাণ ও পুনর্বাসন কর্মসূচি যাতে বিপন্ন মহিলাদের খাদ্য ও নিরাপদ আশ্রয়ের ব্যবস্থা করা হয়। দরিদ্র মহিলারা অনেক সময়েই কঠিন পরিস্থিতির সম্মুখীন হয়ে পড়েন এবং অভাব-অনটনের মধ্যে দিনাতিপাত করেন। এই ধরনের মহিলাদের ত্রাণ ও পুনর্বাসনকল্পেই ‘শক্তি সদন’ কর্মসূচির একটি ধারণা গড়ে ওঠে। পরে, সেটিকে বাস্তবায়িত করার লক্ষ্যে এই প্রকল্প বা কর্মসূচিটি রূপায়ণের ব্যবস্থা করা হয়। এর আওতায় খাদ্য, বস্ত্র, প্রাথমিক স্বাস্থ্য সুরক্ষা এবং আশ্রয়ের ব্যবস্থা করা হয় বিপন্ন মহিলাদের জন্য।
এই কেন্দ্রীয় কর্মসূচিটির আওতায় বিভিন্ন রাজ্য ও কেন্দ্রশাসিত অঞ্চলের পক্ষ থেকে স্থানীয় তথা আঞ্চলিক প্রয়োজন ও চাহিদার ভিত্তিতে একটি তালিকা প্রস্তাবের আকারে পেশ করা হয় কেন্দ্রীয় সরকারের কাছে। নির্দিষ্ট রূপরেখা অনুযায়ী সেজন্য অর্থ বরাদ্দের ব্যবস্থাও চালু রয়েছে।
‘মিশন শক্তি’ রূপরেখায় সুস্পষ্টভাবে বলা হয়েছে জাতীয়, রাজ্য তথা জেলা পর্যায়ে মহিলাদের ক্ষমতায়নের উদ্দেশ্যে এক বিশেষ কর্মসূচি রূপায়ণের কথা। এর আওতায় বিভিন্ন রাজ্য ও কেন্দ্রশাসিত অঞ্চলে যে সমস্ত ‘শক্তি সদন’ গড়ে তোলা হয়েছে তার মধ্যে রয়েছে – আন্দামান ও নিকোবর দ্বীপপুঞ্জ, অন্ধ্রপ্রদেশ, অরুণাচল প্রদেশ, আসাম, চণ্ডীগড়, ছত্তিশগড়, দিল্লি, গোয়া, গুজরাট, হিমাচল প্রদেশ, জম্মু ও কাশ্মীর, ঝাড়খণ্ড, কর্ণাটক, কেরল, মধ্যপ্রদেশ, মহারাষ্ট্র, মণিপুর, মেঘালয়, মিজোরাম, নাগাল্যান্ড, ওড়িশা, পাঞ্জাব, রাজস্থান, সিকিম, তামিলনাড়ু, তেলেঙ্গানা, ত্রিপুরা, উত্তরপ্রদেশ, উত্তরাখণ্ড এবং পশ্চিমবঙ্গ। এই ধরনের ৪৪১টি ‘শক্তি সদন’ গড়ে তোলা হয়েছে সারা দেশজুড়ে। এগুলির মাধ্যমে বিপন্ন ও বিধবা মহিলাদের কাছে সুস্থ জীবনযাপনের জন্য নানা সুযোগ-সুবিধা পৌঁছে দেওয়া হয়।
পশ্চিমবঙ্গের দক্ষিণ ২৪ পরগনা, উত্তর ২৪ পরগনা, বাঁকুড়া, কলকাতা, হুগলি, নদীয়া, পশ্চিম মেদিনীপুর, বীরভূম, কোচবিহার, পশ্চিম বর্ধমান, পূর্ব মেদিনীপুর, মুর্শিদাবাদ ও জলপাইগুড়িতে ‘শক্তি সদন’ গড়ে তোলা হয়েছে।
আজ লোকসভায় এক প্রশ্নের লিখিত জবাবে এই তথ্য পেশ করেন কেন্দ্রীয় নারী ও শিশুবিকাশ দপ্তরের মন্ত্রী শ্রীমতী স্মৃতি জে ইরানি।
PG/SKD/DM/
(Visitor Counter : 93
প্রধানমন্ত্রীরদপ্তর
স্বাধীনতা দিবসে দেশবাসীকে প্রধানমন্ত্রীর শুভেচ্ছা
নয়াদিল্লি, ১৫ আগস্ট, ২০২২
প্রধানমন্ত্রী শ্রী নরেন্দ্র মোদী স্বাধীনতা দিবস উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “দেশবাসীকে #স্বাধীনতা দিবসের আন্তরিক শুভ কামনা। জয় হিন্দ!”
PG/PM/NS
(
আবাসনএবংশহরাঞ্চলেরদারিদ্র্যদূরীকরণমন্ত্রক
পিএম-স্বনিধি কর্মসুচির আওতায় ২৫ লক্ষের বেশি আবেদনপত্র পাওয়া গেছে
এখনও পর্যন্ত ১২ লক্ষের বেশি আবেদনপত্র মঞ্জুর
নয়াদিল্লি, ১৮ নভেম্বর, ২০২০
'প্রধানমন্ত্রী রাস্তার হকার আত্মনির্ভর নিধি' বা পিএম-স্বনিধি কর্মসূচির আওতায় ২৫ লক্ষের বেশি আবেদনপত্র জমা পড়েছে। এর মধ্যে ১২ লক্ষের বেশি আবেদনপত্র মঞ্জুর করা হয়েছে এবং প্রায় ৫ লক্ষ ৩৫ হাজার আবেদনের ক্ষেত্রে ঋণ সহায়তা দেওয়া হয়েছে। উত্তরপ্রদেশে এই কর্মসূচির আওতায় ৬ লক্ষ ৫০ হাজারের বেশি আবেদনপত্র পাওয়া গেছে। প্রাপ্ত আবেদনপত্রগুলির মধ্যে প্রায় ৩ লক্ষ ২৭ হাজার আবেদন মঞ্জুর হয়েছে এবং ১ লক্ষ ৮৭ হাজার আবেদনের ক্ষেত্রে ঋণ সহায়তা দেওয়া হয়েছে। উল্লেখযোগ্য বিষয় হল, উত্তরপ্রদেশে পিএম-স্বনিধি কর্মসূচির আওতায় ঋণ চুক্তির ক্ষেত্রে স্ট্যাম্প ডিউটি প্রত্যাহার করা হয়েছে।
কোভিড-১৯ লকডাউনের সময় যে সমস্ত হকার নিজেদের এলাকা ছেড়ে অন্যত্র চলে গিয়েছিলেন, তাঁরা সকলেই পুনরায় নিজেদের এলাকায় ফিরে এলে এই কর্মসূচির আওতায় ঋণ পেতে পারেন। যে কোনও রাস্তার হকার অনলাইনে আবেদনপত্র আপলোড করে অথবা যে কোনও অভিন্ন পরিষেবা কেন্দ্র বা পুর অফিসে গিয়ে কিংবা ব্যাঙ্কের যে কোনও শাখায় গিয়ে অনলাইন আবেদনপত্র জমা করতে পারেন। ব্যাঙ্কের পক্ষ থেকেও ঋণ সহায়তার জন্য রাস্তার হকারদের কাছে পৌঁছানোর চেষ্টা চলছে যাতে তাঁরা পুনরায় ব্যবসা শুরু করতে পারেন। প্রধানমন্ত্রী শ্রী নরেন্দ্র মোদী এই কাজে ব্যাঙ্ক কর্মীদের কঠোর পরিশ্রমের প্রশংসা করে বলেছেন, “একটা সময় ছিল যখন রাস্তার হকাররা ব্যাঙ্কের ভেতরে যেতে পারতেন না। কিন্তু আজ ব্যাঙ্কই তাঁদের কাছে পৌঁছে যাচ্ছে।”
স্বচ্ছতা, দায়বদ্ধতা ও ধারাবাহিকতা বজায় রেখে পিএম-স্বনিধি কর্মসূচির দ্রুত রূপায়ণ সুনিশ্চিত করতে একটি ডিজিটাল প্ল্যাটফর্ম সহ ওয়েব পোর্টাল / মোবাইল অ্যাপের মাধ্যমে কর্মসূচির শুরু থেকে শেষ পর্যন্ত সমস্ত বিষয়ের ওপর নজর রাখা হচ্ছে। এ প্রসঙ্গে কেন্দ্রীয় আবাসন ও শহরাঞ্চল বিষয়ক মন্ত্রকের সচিব শ্রী দুর্গাশঙ্কর মিশ্র ট্যুইটে বলেছেন, আত্মনির্ভর ভারতের উদ্দেশ্য পূরণে সংশ্লিষ্ট সকলকে সামিল করে কর্মসূচির সুষ্ঠু ও সফল রূপায়ণে মন্ত্রক নিরন্তর কাজ করে চলেছে।
স্থানীয় ব্যবসায়ীরা কোভিড-১৯ মহামারীজনিত লকডাউনের সময় বিশেষ সংযমের পরিচয় দিয়েছেন। এই প্রেক্ষিতে সরকার তাঁদেরকে সবরকম সহায়তা দেওয়ার উদ্যোগ নিয়েছে যাতে তাঁরা পুনরায় ব্যবসা-বাণিজ্য শুরু করে সহজে জীবন-জীবিকা নির্বাহ করতে পারেন। অধিকাংশ রাস্তার হকার, যাঁদের ইতিমধ্যেই স্বনিধি কর্মসূচির আওতায় ঋণ সহায়তা দেওয়া হয়েছিল, তাঁরা ইতিমধ্যেই ঋণ পরিশোধ শুরু করেছেন। এ প্রসঙ্গে আবাসন ও শহরাঞ্চল বিষয়ক মন্ত্রী শ্রী হরদীপ সিং পুরী পিএম-স্বনিধি কর্মসূচি রূপায়ণে অগ্রগতি পর্যালোচনার সময় এক ট্যুইটে বলেছেন, আত্মনির্ভর ভারত গঠনের লক্ষ্যে এটি একটি ইতিবাচক পদক্ষেপ যেখানে দেশের অগ্রগতিতে প্রত্যেক ভারতীয়ই অংশীদার।
পিএম-স্বনিধি কর্মসূচির রূপায়ণে শহরাঞ্চলীয় স্থানীয় কর্তৃপক্ষগুলি গুরুত্বপূর্ণ ভূমিকা পালন করছে। এই কর্তৃপক্ষগুলি রাস্তার হকারদের যে সমস্ত সংগঠন রয়েছে সেগুলির সঙ্গে নেটওয়ার্ক গড়ে তোলার চেষ্টা করছে যাতে প্রত্যেক যোগ্য রাস্তার হকারকে সময়সীমার মধ্যে ঋণ সহায়তা পৌঁছে দিয়ে তাঁদের ব্যবসা-বাণিজ্য পুনরায় শুরু করতে সাহায্য করা যায়।